Programma 101

miniatura|La Protin-a
Ël Programma 101, ciamà dcò la Protin-a, a l'é 'l prim ordinator për contoar butà an comersi, a l'era prodovù dal costrutor piemontèis Olivetti, e a l'é stàita dësvlupà tra 'l 1962 e 'l 1964 da l'angegné turinèis ëd famija cavajan-a Pier Giòrs Pròt, d'anté ch'a ven lë stranòm dl'angign. Gioann De Sandre e Gastone Garziera a l'han giutà l'ang. Pròt. A l'é stàit lansià a la Fera Mondial ëd New York dël 1964, e soa produssion industrial a l'é partìa dël 1965 e durà fin-a 'l 1971. La Protin-a, ch'a l'era 'n progèt ëvniristich ëd soa época sia për técnica sia për stil, a l'era vendùa an América për 3,200$ ëd col temp, che ancheuj a sarìo 23,000$. Pròpe ant jë Stat Unì a l'é stàita vendùa la pipart ëd la produssion total ëd 44,000 tòch.

La Protin-a a l'é për sòlit definìa n'ordinator progamàbil con stampanta, opura ordinator për contoar, ma a l'era già motobin cit e compat, e a l'era dcò belfé sbogélo tra j'ofissi. Da na mira dla reclam a sarà la Hewlett-Packard, tre agn apress, ch'a reclamisërà 'l 9100A, un model ispirà al P101, com "ordinator portàbil", për podèj sorpassé la tëmma anvers j'ordinator (che a col temp a-i era) e për vendje a le dite sensa passé travers ij livej pi àut ëd l'aministrassion com a fuissa 'l cat d'un gròss machinari. An tùit ij cas lòn ch'a përmëtt al Programma 101 d'esse considërà un ver ordinator a l'é 'l concet ëd "programa digital anstalà".

Categorìa:Informàtica